URDHËR
Nr. 493, datë 15.12.2020

PËR IMPORTIN E KAFSHËVE TË GJALLA TË LLOJIT TË RUMINANTËVE NGA SHTETI I BELGJIKËS, BULLGARISË, KROACISË, GJERMANISË, LUKSEMBURGUT, ZVICRËS, RUMANISË, GREQISË DHE MAQEDONISË SË VERIUT

Mbështetur në nenin 102, pika 4 e Kushtetutës; nenin 43, të ligjit nr. 10465, datë 29.9.2011, “Për shërbimin veterinar në Republikën e Shqipërisë”, të ndryshuar dhe rekomandimeve të Organizatës Botërore të Mbrojtjes së Kafshëve (OIE),

[bookmark: _GoBack]URDHËROJ:

1. Importin dhe tranzitimin e kafshëve të gjalla të llojit ruminantë nga territoret e shteteve, zonave si më poshtë, të cilat lejohen vetëm nëse plotësohen kushtet e përcaktuara në pikën 2 të këtij urdhri:
- nga shteti i Belgjikës, përkatësisht provinca Neufchâteau, Luxembourg; Oostkamp, West- Vlaanderen; Meix-devant-Virton, Luxembourg;
- nga shteti i Bullgarisë, përkatësisht provinca Sliven dhe Lovec;
- nga shteti i Kroacisë, përkatësisht qarku Istarska, Bashkia Buzet, fshati Sveti Martin; qarku Istarska, Bashkia Buzet, fshati Seljaci; qarku Istarska, Bashkia Labin, fshati Bartici;
- nga shteti i Gjermanisë, përkatësisht provinca Rheinland-Pfalz, rrethi Trier-Saarburg, Bashkia Farschweiler; provinca Saarland, rrethi Merzig-Wadern, Bashkia Losheim am See;
- nga shteti i Luksemburgut, përkatësisht kantoni Redange, fshati Colpach;
- nga shteti i Zvicrës, përkatësisht kantoni i Bern, rrethi Bern-Mittelland, Bashkia Oberbalm; kantoni Luzern, rrethi Willisau, Bashkia Dagmersellen;
- nga shteti i Rumanisë, përkatësisht qarku Vilcea, zona e Turcesti;
- nga shteti i Greqisë, përkatësisht provincat: Dytiki Makedonia; Kentriki Macedonia; Samos_4, Voreio Aigaio; Samos_5, Voreio Aigaio; Lesvos_1, Voreio Aigaio; Lesvos_2, Voreio Aigaio; Lesvos_3, Voreio Aigaio; Anatoliki Makedonia Kai Thraki; Thessalia; Sterea Ellada; Dytiki Ellada; Dytiki Makedonia; Peloponnisos dhe Ipeiros;
- i gjithë territori i shtetit të Maqedonisë së Veriut.
2. Certifikata veterinare, që shoqëron ngarkesat e ardhura nga shtetet dhe territoret e përmendura në piken 1, në lidhje me sëmundjen e gjuhës blu (Bluetongue), të vërtetojë se kafshët e gjalla të llojit të ruminantëve nuk shfaqin asnjë shenjë klinike të sëmundjes të gjuhës blu (Bluetongue) në ditën e dërgesës, si dhe:
a) janë mbrojtur nga sulmet e insekteve Culicoides, në përputhje me nenin 8.3.13. të Kodit të OIE-së, në një mjedis të mbrojtur nga këta vektorë, për të paktën 60 ditë para dërgesës dhe gjatë transportimit në vendin e dërgesës; ose 
b) janë mbrojtur nga sulmet e insekteve Culicoides, në përputhje me nenin 8.3.13 të Kodit të OIE-së, në një mjedis të mbrojtur nga këta vektorë, për të paktën 14 ditë para dërgesës dhe gjatë transportit në vendin e dërgesës, ku gjatë kësaj periudhe, kafshët e gjalla të llojit të ruminantëve i janë nënshtruar testit të identifikimit të shkaktarit të sëmundjes së gjuhës blu (Bluetongue) të kryer të paktën 14 ditë pas futjes në stabilimentin e mbrojtur nga vektorët dhe pas testimit të identifikimit të shkaktarit të sëmundjes së gjuhës blu (Bluetongue), këto kafshë kanë rezultuar negative për sa i përket prezencës së shkaktarit të sëmundjes së gjuhës blu (Bluetongue); ose
c) janë vaksinuar, 60 ditë para dërgesës, ndaj të gjitha stereotipave të shkaktarit të sëmundjes së gjuhës blu (Bluetongue), që janë të pranishëm në popullatën burimore, nëpërmjet një programi mbikëqyrjeje, në përputhje me nenet 8.3.14. dhe 8.3.17 të Kodit të OIE-së; ose
d) janë identifikuar që janë vaksinuar ndaj të gjitha stereotipave të shkaktarit të sëmundjes së gjuhës blu (Bluetongue); ose
e) pas vaksinimit është vërtetuar që kanë prezencë të antitrupave për të paktën 60 ditë para dërgesës kundër të gjithë stereotipave që janë të pranishëm në popullatën burimore, nëpërmjet një programi mbikëqyrjeje, në përputhje me nenet 8.3.14. dhe 8.3.17.
3. Autoriteti Kombëtar i Ushqimit të informojë rregullisht, Drejtorinë e Derregullimit, Lejeve, Licencave dhe Monitorimit për çdo ngarkesë të kafshëve të gjalla të llojit ruminantë, që vijnë nga vendet e sipërcituara në pikën 1.
4. Urdhri i ministrit nr. 451, i datës 28.10.2020, “Për disa masa mbrojtëse ndaj sëmundjes së gjuhës blu, të shfaqur në shtetin e Belgjikës, Bullgarisë, Kroacisë, Gjermanisë, Luksemburgut, Zvicrës, Portugalisë, Rumanisë, Greqisë dhe Maqedonisë së Veriut”, shfuqizohet.
5. Për zbatimin e këtij urdhri ngarkohen Drejtoria e Përgjithshme Rregullatore dhe e Përputhshmërisë në Bujqësi, Ushqim dhe Zhvillim Rural, Drejtoria e Derregullimit, Lejeve, Licencave dhe Monitorimit, Autoriteti Kombëtar i Ushqimit dhe agjencitë rajonale të shërbimit veterinar dhe mbrojtjes së bimëve.
Ky urdhër hyn në fuqi pas botimit në Fletoren Zyrtare. 

